**Z á p i s n i c a**

**z 2. zasadnutia Rady školy pri Základnej škole s materskou školou v Uníne č. 420**

**Dátum konania:** 29.10.2018 o 18.00 h.

**Miesto konania:** zborovňa učiteľov ZŠ s MŠ Unín

**Prítomní členovia rady školy:** Zuzana Dinková, Mgr. Martin Hoferka, Ph.D.,

Eva Fehérová, Mgr. Adela Bartová, Vladimír Tokoš,

Mgr. Jana Bublincová, Mgr. Jaroslava Regásková, Bc. Štefan Vach,

Martin Lukáč - podľa pripojenej prezenčnej listiny.

**Neprítomní členovia rady školy:**  Lucia Starychová – ospravedlnená

Ľubomíra Bordáčová – bez uvedenia dôvodu

**Pozvaní hostia :** Mgr. Michaela Vaňková – riaditeľka ZŠ s MŠ Unín – prítomná

Mgr. Sylvia Chocholáčková – zástupkyňa riaditeľky – prítomná

Anna Reháková – zástupkyňa pre MŠ – prítomná

Ján Palkovič - starosta Obce Unín – neprítomný, ospravedlnený.

**Program:**

1. Otvorenie zasadnutia

2. Určenie overovateľov zápisnice

3. Privítanie nového člena Rady školy pri ZŠ s MŠ Unín

4. Informácie riaditeľky Základnej školy s Materskou školou Unín č. 420

5. Informácia zástupkyne riaditeľky pre MŠ o MŠ

6. Diskusia

7. Záver

Bod 1. programu:

Zasadnutie otvoril predseda rady školy pri ZŠ s MŠ Unín (ďalej len "rada školy") Bc. Štefan Vach , ktorý privítal prítomných členov rady školy i prítomných hostí a oboznámil program zasadnutia. K obsahu programu neboli žiadne pripomienky.

Bod 2. programu:

Za overovateľov zápisnice boli určení Mgr. Jana Bublincová a Mgr. Martin Hoferka, Th.D.

Bod 3. programu:

Predseda rady školy pri ZŠ s MŠ Unín oboznámil prítomných, že doterajšia členka rady školy Izabela Flamíková prestala spĺňať podmienky pre členstvo v rade školy ako zástupca rodičov za MŠ, nakoľko jej dcéra Agátka nastúpila do 1. ročníka. Z toho dôvodu sa novou členkou rady školy na základe výsledkov posledných volieb stala Mgr. Jana Bublincová, ktorú Bc. Vach privítal a poprial jej v jej činnosti v rade veľa úspechov.

Bod 4. programu:

Prítomná riaditeľka Základnej školy s materskou školou Unín Mgr. Michaela Vaňková prítomných podrobne oboznámila so správou o aktuálnom stave a činnosti základnej školy. K prednesenej správe neboli vznesené žiadne pripomienky.

Bod 5. programu:

Prítomná zástupkyňa pre materskú školu p. Anna Reháková predniesla podrobnú správu o stave a činnosti materskej školy. K prednesenej správe neboli žiadne pripomienky.

Bod 6. programu:

Vrámci diskusie sa Mgr. Martin Hoferka , Th.D. informoval na situáciu v školskej jedálni, s ktorou ho i ostatných prítomných oboznámila Mgr. Michaela Vaňková.

Mgr. Jana Bublincová sa na základe žiadosti mamičiek detí navštevujúcich materskú školu informovala, či je možné do jedálneho lístka detí v MŠ zaraďovať diétnejšie a zdravšie potraviny, ktoré by mohli nahradiť ťažšie stráviteľné jedlá ako je podľa niektorých mamičiek napr. škvarková nátierka a pod. Zástupkyňa riaditeľky pre MŠ p. Anna Reháková v tejto súvislosti uviedla, že jedálny lístok je zostavovaný na základe predpisov, ktoré musí školské zariadenie v tomto smere dodržiavať, pričom kompetentnejšie vy sa k tejto otázke mohla vyjadriť vedúca jedálne p. Lucia Starychová, ktorá však na dnešnom zasadnutí nie je prítomná. Mgr. Michaela Vaňková v tejto súvislosti uviedla, že táto pripomienka bude s vedúcou školskej jedálne v najbližšom čase konzultovaná.

Viac príspevkov do diskusie nebolo.

Bod 6. programu:

Predseda rady školy poďakoval prítomným za účasť a zasadnutie ukončil.

Zápisnicu vyhotovila: Mgr. Jaroslava Regásková ......................................

Zápisnicu overil: Mgr. Martin Hoferka Th.D. .....................................

Mgr. Jana Bublincová .....................................

V Uníne, 04.11.2018